ועדת הכנסת, כנסת 24, פרוטוקול מספר 99, 2022-05-30 11:00

ניר אורבך: בוקר טוב.

ניר אורבך: אני מתכבד לפתוח את ישיבת ועדת הכנסת.

ניר אורבך: היום יום שני, כ"ט באייר התשפ"ב, 30 במאי 2022.

ניר אורבך: על סדר-היום הנושא הראשון: רביזיה על החלטות הוועדה בדבר קביעת ועדות לדיון בהצעות החוק הבאות.

- דדון: פינדרוס לא נמצא.

ניר אורבך: חבר הכנסת זוהר נמצא?

- דדון: הוא לא הגיע.

- דדון: הוא הגיש את הרביזיה והוא עדיין לא הגיע, אז אולי נתחיל עם סעיף ב'.

ניר אורבך: נתחיל עם סעיף ב', בסדר גמור.

ניר אורבך: נחכה לחבר הכנסת פינדרוס שיגיע ונעבור כעת לסעיף ב': קביעת ועדות לדיון בהצעות החוק הבאות: סעיף 1, הצעת חוק הכניסה לישראל (תיקון מס' 34), התשפ"ב-2022, מ/1513.

ניר אורבך: המלצת הלשכה המשפטית להעביר את זה לוועדת הפנים והגנת הסביבה.

ניר אורבך: נשמעו הצעות במליאה להעביר את הצעת החוק גם לוועדת הכספים.

ניר אורבך: יושב-ראש ועדת הפנים מבקש שההצעה תועבר אליו.

ניר אורבך: ההמלצה שלנו להעביר את זה לוועדת הפנים והגנת הסביבה.

ניר אורבך: מי בעד?

אורית סטרוק: אני רוצה להגיד משהו.

אורית סטרוק: אני פשוט רוצה להבין, אדוני היושב-ראש, איך גובשה הרשימה של החוקים שאתה רוצה להעביר ברוב טובך לדיונים בוועדות לקידום חקיקה, כי אני רואה כאן חוקים שעברו במליאה ביחד ואפילו אחרי חוק שלי ושהוא גם חוק של אתי עטיה, ומשום מה לא בא זכרו של החוק שלנו ברשימה.

אורית סטרוק: אז אני רוצה פשוט להבין איך אתה בוחר את הרשימה.

ניר אורבך: באופן עקרוני, יש לנו לא מעט חוקים שתקועים בצנרת.

ניר אורבך: אנחנו משחררים כרגע.

ניר אורבך: לגבי מה ששאלת, אני אבדוק למה זה לא מופיע כאן.

ניר אורבך: מן הסתם, אם זה לא - - -

אורית סטרוק: אולי אפשר להעלות את זה כבר עכשיו.

ניר אורבך: אני כרגע אפעל - - -

אורית סטרוק: הנזק יהיה גדול.

אורית סטרוק: צריך איזו הכנה גדולה.

אורית סטרוק: החוק שלנו, אדוני באופן פשוט, הכי פשוט שבעולם, אין לו שום מקום אחר חוץ מוועדת - - -

ניר אורבך: אין פה עניין - - -

אורית סטרוק: אני פשוט לא מצליחה להבין למה - - -

ניר אורבך: חברת הכנסת סטרוק, הכסף אין פה עניין מהותי, שאם לא כן את יודעת - - -

אורית סטרוק: אם אין עניין מהותי, בוא נתקן עכשיו.

אורית סטרוק: תודה.

אורית סטרוק: חז"ל אמרו, אדוני היושב-ראש – תן לי ללמד אותך משהו בחז"ל.

ניר אורבך: אבל באמת ב-10 שניות כי אני רוצה להתקדם.

אורית סטרוק: זה יהיה בדיוק 10 שניות.

אורית סטרוק: חז"ל אמרו: שוב יום אחד לפני מיתתך.

אורית סטרוק: והרי אדם לא יודע מתי יום מותו?

אורית סטרוק: אז המשמעות היא שכל יום וכל רגע צריכים לחזור בתשובה.

אורית סטרוק: ודאי וודאי כשאנחנו מדברים על מיתתה של הקואליציה הזאת שהיא קרובה מאוד, אז אם אפשר בבקשה כבר עכשיו להכניס את החוק הזה לרשימה ולהצביע עליו אני מאוד אודה.

אורית סטרוק: אם אתה מתעקש שלא, אז אני - - -

ניר אורבך: כתמיד, את נותנת לי הוראות הפעלה.

ניר אורבך: אני עובד לפי תוכנית עבודה ואני שומע את ההערה שלך.

ניר אורבך: אני אבדוק למה זה לא עלה.

ניר אורבך: כרגע אנחנו ממשיכים לפי סדר-היום הקבוע.

ניר אורבך: הצעת חוק הכניסה לישראל, כמו שאמרנו, מי בעד להעביר לוועדת הפנים ואיכות הסביבה, ירים את ידו.

ניר אורבך: מי נגד, ירים את ידו.

ניר אורבך: בעד העברת החוק לוועדה – 2

ניר אורבך: ההצעה להעביר את הצעת חוק הכניסה לישראל (תיקון מס' 34), התשפ"ב-2022 לוועדת הפנים והגנת הסביבה נתקבלה.

ניר אורבך: עבר לוועדת הפנית והגנת הסביבה.

ניר אורבך: אנחנו עוברים לסעיף הבא: הצעת חוק סדר הדין הפלילי (תיקון מס' 91 והוראת שעה) (בתי משפט קהילתיים), התשפ"ב–2021, מ/1471.

ניר אורבך: המלצת הלשכה המשפטית להעביר לוועדת החוקה, חוק ומשפט.

ניר אורבך: נשמעו עצות במליאה להעביר את הצעת החוק לוועדת הפנים והגנת הסביבה.

ניר אורבך: אנחנו ממליצים להעביר את זה לוועדת חוקה, חוק ומשפט.

ניר אורבך: מי שבעד, ירים את ידו.

ניר אורבך: 3.

ניר אורבך: מי נגד?

ניר אורבך: אחת נגד.

ניר אורבך: מי נמנע?

ניר אורבך: בעד העברת הצעת החוק לוועדה – 3

ניר אורבך: נמנעים – אין

ניר אורבך: עובר לוועדת חוקה, חוק ומשפט.

ניר אורבך: הסעיף הבא: הצעת חוק נכסים של נספי השואה (השבה ליורשים והקדשה למטרות סיוע והנצחה) (תיקון מס' 5) (הארכת תקופת הביניים והחלת הוראות נוספות), התשפ"ב-2022, מ/1518.

ניר אורבך: המלצת הלשכה המשפטית להעביר לוועדת חוקה, חוק ומשפט.

ניר אורבך: נשמעו הצעות במליאה להעביר את הצעת החוק גם לוועדת הכנסת כספים או לוועדה לקידום מעמד האישה.

ניר אורבך: ההמלצה שלנו היא להעביר את זה לוועדת חוקה, חוק ומשפט.

ניר אורבך: מי בעד ירים, את ידו.

שמחה רוטמן: אנחנו מנהלים פה דיון?

שמחה רוטמן: אני לא מבין.

ניר אורבך: אתה רוצה להעיר משהו?

שמחה רוטמן: אני רוצה להעיר, גם רציתי קודם.

שמחה רוטמן: אורית דיברה על עצם קביעת הרשימה, אני רציתי דווקא להעיר על הצעת חוק הכניסה לישראל.

ניר אורבך: חבר הכנסת רוטמן, סליחה.

ניר אורבך: כרגע אני שואל אותך.

ניר אורבך: אם אתה רוצה לתת הערות כלליות על סדר- היום, זה בסדר, אני אתן לך את הזמן.

ניר אורבך: כרגע אנחנו עסוקים בהצבעות.

ניר אורבך: אם זה לא רלוונטי - - -

שמחה רוטמן: על חוק הכניסה לישראל הייתה הערה לגופו של עניין.

ניר אורבך: אז אני מתנצל שלא שמתי לב.

שמחה רוטמן: אם תסיים את ההצבעה על זה ואז תיתן לי לדבר, אני אשמח.

ניר אורבך: בסדר גמור.

ניר אורבך: מי בעד להעביר לוועדת חוקה, חוק ומשפט ירים את ידו.

ניר אורבך: 3.

ניר אורבך: מי נגד?

ניר אורבך: אין.

ניר אורבך: מי נמנע?

ניר אורבך: בעד ההצעה להעביר את הצעת החוק לוועדה – 3

ניר אורבך: נמנעים – אין

ניר אורבך: עובר לוועדת החוקה, חוק ומשפט.

ניר אורבך: חבר הכנסת רוטמן, בבקשה.

שמחה רוטמן: תודה רבה.

שמחה רוטמן: ראשית, אני רוצה לדבר על נושא של איפה ואיפה בהצעות החוק, בהמשך למה שאמרה חברתי חברת הכנסת אורית סטרוק.

שמחה רוטמן: כפי שאתה רואה, ואני גם התחשבתי – אפשר לנהל פה דיון ולקיים על כל אחת מהצעות החוק האלו דיון מעמיק למה היא מתאימה לוועדה פלונית ולא לוועדה אלמונית וגם על קביעת הרכב הוועדות וגם על כמה חוקים מונחים על שולחנה של כל ועדה, ובכל זאת לא באנו לעשות פה פיליבסטר.

שמחה רוטמן: באנו פה להגיד ולראות איך מקדמים חוקים ביחד.

שמחה רוטמן: העובדה שהכנסת אומרת את דברה בנוגע לחוקים, מצביעה וועדת הכנסת משמשת כחסם מפני חוקים שלא נוחים לפלוני או לאלמוני או לקואליציה, הוא מצב שמזלזל בכנסת.

ניר אורבך: חבר הכנסת רוטמן, סליחה, בדרך כלל לא נוהג לקטוע.

ניר אורבך: סליחה שאני אומר, אתה מדבר עכשיו לא לעניין כי אין פה איפה ואיפה.

ניר אורבך: העלינו קבוצת חוקים עם אוריינטציה מאוד ברורה בישיבה הקודמת כדי לשחרר פקק.

ניר אורבך: יש לנו המון חוקים שנמצאים בצנרת שאנחנו משחררים, חלקם עוד לפני הקדנציה של ועדת הכנסת הנוכחית.

ניר אורבך: אנחנו מנסים לשחרר כמה שיותר חוקים ואנחנו משתדלים לעשות את זה בצורה הכי טכנית, בלי להתייחס לגופו של - - -

שמחה רוטמן: אני לא חושב שזה נעשה בצורה הזו ולכן אני אומר את דעתי.

ניר אורבך: אתה אומר את דעתך ואני אומר לך את האמת.

אורית סטרוק: הוא אומר את דעתו ואתה אומר את דעתך.

ניר אורבך: חברת הכנסת סטרוק, תודה רבה על מעורבות היתר.

ניר אורבך: כרגע אני מול חבר הכנסת רוטמן ואני אומר שאתה אומר את עמדתך וזה בסדר.

ניר אורבך: אני אומר לך את האמת.

ניר אורבך: זו העבודה של הוועדה.

ניר אורבך: אתה יכול אתה יכול לחשוב משהו אחד, אתה יכול לתת פרשנות, אתה יכול אולי לנחש – אני אומר לך את העובדות.

ניר אורבך: זה ההבדל.

ניר אורבך: זה הכול.

ניר אורבך: לכן אני אומר לכם עוד פעם סליחה על קוצר הסבלנות, אני לא מוכן להיכנס עכשיו לדיונים שהם כולי האי ואולי, כי זה לא לעניין.

ניר אורבך: אני אומר לך שוב, השחרור פה, אנחנו מנסים לעשות את זה שחרור מהיר.

ניר אורבך: יש לנו פה עומס של ועדות מקבילות, אנחנו מנסים לעשות כמה שיותר מהר.

ניר אורבך: אם יש פה חוק או שניים, ואמרתי את זה גם לחברת הכנסת סטרוק, שאתם חושבים שהיו צריכים להיות אולי לפני חוקים והם ולא נמצאים פה, אני מוכן לשמוע את זה ואני מוכן גם לראות מה נעשה בוועדה הבאה, בישיבה הבאה של הוועדה.

שמחה רוטמן: בכל זאת, למרות שאמרת את דעתך, אני כן אומר את האמת.

ניר אורבך: לא, לא, אני אמרתי את האמת – עכשיו אתה יכול להגיד את דעתך, להמשיך את דעתך.

ניר אורבך: זה בסדר.

ניר אורבך: אתם נמצאים בקמפיין מתמשך, אבל אתם לפעמים מתבלבלים.

אורית סטרוק: זה מעניין.

אורית סטרוק: זו קואליציה שבה אין אמרת – לכל אחד יש דעה.

אורית סטרוק: אבל כשזו דעה שלנו, זו דעה - - -

ניר אורבך: לא, חברת הכנסת סטרוק, אני גם מציע לך לחזור בתשובה, בסדר?

אורית סטרוק: תודה.

ניר אורבך: הצעת לי – אני מציע גם לך לחזור בתשובה ויש לך גם על הרבה מה לחזור בתשובה.

ניר אורבך: בבקשה, חבר הכנסת רוטמן.

שמחה רוטמן: מאחר ואתה הזכרת את זה, אני דווקא לא חשבתי להתייחס לחוקים שעברו, זה יותר נעשה סדר א' על סדר היום, ונקברו קבורת חמור שלא לומר קבורת ועדה, במשך הרבה מאוד זמן כאן ועכשיו גם כשהעברת אותם בפעם הקודמת, העברת אותם לוועדה שאתה יודע היטב שתקבור אותם או שתעשה בהם - - -

ניר אורבך: הפוך, אבל לא משנה.

שמחה רוטמן: אוקיי.

שמחה רוטמן: הפוך, אבל לא משנה.

ניר אורבך: עובדתית זה הפוך.

ניר אורבך: אבל לא משנה.

שמחה רוטמן: כמה זמן חלף מאז שעבר בחוק לביטול ההתנתקות מחומש?

ניר אורבך: 12 שנה.

ניר אורבך: 12 שנה.

שמחה רוטמן: כמה זמן עבר מאז?

ניר אורבך: 12 שנה.

ניר אורבך: 12 שנה עברו והעבירו את זה גם מתוך ידיעה שימשיך שעון החול לצפצף.

שמחה רוטמן: אני באמת תמה מדוע הצבעת בעדו.

ניר אורבך: כי אני בעד.

ניר אורבך: אני בעד

שמחה רוטמן: ניסית לגנוב את דעת - - -

ניר אורבך: לא.

ניר אורבך: לא ניסיתי לגנוב את דעת הציבור.

ניר אורבך: אתם מנסים לגנוב את דעת הציבור.

ניר אורבך: חבר הכנסת רוטמן, אתם מנסים לגנוב את דעת הציבור.

ניר אורבך: מספיק באמת, המשחקים האלה נחמדים, אבל באיזשהו שלב די, נגמרת הסבלנות של כולנו באמת.

שמחה רוטמן: אני מרגיש את חוסר סבלנות שלך.

ניר אורבך: אני לא מסתיר אותה.

ניר אורבך: לא צריך להיות חד בשביל להרגיש אותה.

שמחה רוטמן: לא אמרתי גם שאני חד.

שמחה רוטמן: אמרתי שאני חש את חוסר הסבלנות שלך.

שמחה רוטמן: אני מקווה שזה דווקא בגלל לדבריה של חברתי אורית סטרוק והרהורי התשובה הם קשים.

ניר אורבך: לא, לא.

ניר אורבך: כמו שאמרתי, יש תוכניות העבודה, לא של חברת הכנסת סטרוק, אני עובד לפי תוכנית עבודה שלי, כולל מול הקדוש ברוך הוא.

שמחה רוטמן: אני מציע שתכלול בתוכנית העבודה שלך גם שיבה בתשובה.

ניר אורבך: אני מציע לך לא להציע לי.

שמחה רוטמן: אבל אני בכל זאת אומר, ביחוד לאור העובדה שקבורת הצעות חוק שזוכות לרוב במליאת הכנסת למשך זמן רב רק בגלל שהן לא נוחות למי מחברי הקואליציה, זה מעשה לא דמוקרטי.

שמחה רוטמן: לפחות בהקשר של חומש, הקבורה הזאת גם מייצרת פגיעה כפי שחווינו בשבת האחרונה, וכנ"ל בעניין הצעת חוק ישובים ושכונות בהליכי הסדרה שגם שם אנחנו רואים איך העיכוב הזה שהוא בידיים שלך בסופו של דבר וגם ההחלטה לאיזו ועדה שזה עובר ושזה עובר בראשותו של מי שלא יקדם אותם, בטח לא בקצב הנדרש, בסופו של דבר זה נמצא על-ידך.

שמחה רוטמן: ולכן אני אומר, ככל הנראה יש רגליים לדבר שגם ביום רביעי זה, כשם שקרה בהרבה מאוד שבועות לאחרונה, הקואליציה תוכה שוק על ירך בחלק מהצעות החוק שיעברו, אני פונה אליך ומבקש שתעשה שימוש לטובה בסמכותך כיושב-ראש ועדת הכנסת, שחרר את הפקק להצעות החוק הטובות שאתה גם יודע שהן טובות בליבך ולא תחסום אותן משיקולים של שרידות קואליציונית תוך פגיעה גם בתושבי חומש וגם בתושבי התיישבות צעירה וגם בתושבי ואזרחי מדינת ישראל.

שמחה רוטמן: סיימתי.

ניר אורבך: חבר הכנסת רוטמן, תודה רבה לך.

ניר אורבך: אנחנו עוברים כעת להמשך סדר היום: הצעת חוק עבודת נשים (תיקון - הגנה על עובדת מפני הליכי פיטורים), התשפ"ב-2021, פ/2865/24 של חברת הכנסת אימאן ח'טיב יאסין וקבוצת חברי הכנסת וכן הצעת חוק עבודת נשים (תיקון - הגנה על עובדת מפני הליכי פיטורים), התשפ"ב-2022, פ/3459/24 של חבר הכנסת איימן עודה וקבוצת חברי הכנסת.

ניר אורבך: המלצת הלשכה המשפטית להעביר לוועדת העבודה והרווחה.

ניר אורבך: נשמעו הצעות במליאה להעביר את הצעת החוק גם לוועדת הכספים או לוועדת הכלכלה.

ניר אורבך: ההמלצה היא להעביר לוועדת העבודה והרווחה.

ניר אורבך: מי בעד, ירים את ידו.

ניר אורבך: 4.

ניר אורבך: מי נגד?

ניר אורבך: 1.

ניר אורבך: מי נמנעים?

ניר אורבך: אין.

ניר אורבך: בעד ההצעה להעביר את הצעות החוק לוועדה – 4

ניר אורבך: נמנעים – אין

ניר אורבך: תודה רבה.

ניר אורבך: עובר לוועדת העבודה ורווחה.

מיכאל מלכיאלי: מי שלא חבר ועדה יכול להצביע בשביל להביע את דעתו ברבים, כבוד היושב-ראש?

יצחק פינדרוס: למיטב זכרוני, אתה יושב-ראש הסיעה – אתה יכול להודיע עכשיו במכתב שאתה נכנס כחבר ועדה.

מיכאל מלכיאלי: אתה מפריע במשא-ומתן עם יושב-ראש הוועדה.

ניר אורבך: לא.

ניר אורבך: לפי התקנון החלופי של חבר הכנסת קרעי, התשובה היא כן.

ניר אורבך: לפי התקנון הנוכחי של הכנסת אתה יכול להביע את דעתך, אבל היא - - -

שמחה רוטמן: מי שם על התקנון של הכנסת?

יצחק פינדרוס: אתה יכול לשלוח עכשיו ואני אמצא לך דרך משפטית שגם אם תשלח את זה בוואטסאפ זה יחול.

ניר אורבך: סעיף 6: הצעת חוק לצמצום השימוש בשקיות נשיאה חד-פעמיות (תיקון - היטל על שקית נשיאה חד-פעמית), התשפ"ב-2022.

ניר אורבך: פ/3010/24 של חבר הכנסת יוראי להב הרצנו וקבוצת חברי הכנסת; הצעת חוק לצמצום השימוש בשקיות נשיאה חד-פעמיות (תיקון - היטל על שקית נשיאה חד-פעמית), התשפ"ב-2022, פ/3120/24 של חברת הכנסת מיכל רוזין וקבוצת חברי הכנסת.

ניר אורבך: המלצת הלשכה המשפטית היא להעביר לוועדת הפנים והגנת הסביבה.

ניר אורבך: נשמעו הצעות במליאה להעביר את הצעת החוק לוועדת כספים.

ניר אורבך: ההמלצה היא להעביר לוועדת הפנים והגנת הסביבה.

ניר אורבך: מי בעד?

ניר אורבך: ירים את ידו.

ניר אורבך: 4 מי נגד?

ניר אורבך: 1.

ניר אורבך: אין נמנעים.

ניר אורבך: בעד ההצעה להעביר את הצעות החוק לוועדה – 4

ניר אורבך: נמנעים – אין

ניר אורבך: אנחנו עוברים להצעה הבאה.

יצחק פינדרוס: רביזיה.

ניר אורבך: רביזיה של חבר הכנסת פינדרוס.

ניר אורבך: הצעת חוק הגנת השכר (תיקון - פנקס שכר, תלוש שכר וגליון אלקטרוני), התשפ"ב-2021, פ/2783/24 של חברת הכנסת גבי לסקי.

ניר אורבך: המלצת הלשכה המשפטית היא להעביר לוועדת העבודה והרווחה.

ניר אורבך: במליאה נשמעו הצעות להעביר את ההצעה לוועדת הכנסת.

ניר אורבך: ההמלצה היא להעביר לוועדת העבודה והרווחה.

ניר אורבך: מי בעד?

ניר אורבך: ירים את ידו.

ניר אורבך: 3.

ניר אורבך: מי נגד?

- דדון: 4.

- דדון: גם פינדרוס.

- דדון: בעד ההצעה להעביר את הצעת החוק לוועדה – פה אחד

ניר אורבך: סליחה, חבר הכנסת פינדרוס.

ניר אורבך: פה אחד.

ניר אורבך: הצעת חוק הבנקאות (שירות ללקוח) (תיקון - העברת משכנתה בין בנקים), התשפ"ב-2022, פ/2991/24 של חבר הכנסת יעקב אשר וקבוצת חברי הכנסת.

ניר אורבך: המלצת הלשכה המשפטית היא להעביר לוועדת הכלכלה.

ניר אורבך: נשמעו הצעות במליאה להעביר את הצעת החוק לוועדת הכספים.

ניר אורבך: ההמלצה היא להעביר לוועדת הכלכלה.

ניר אורבך: מי בעד?

ניר אורבך: ירים את ידו.

ניר אורבך: 4.

ניר אורבך: בעד ההצעה להעביר את הצעת החוק לוועדה – פה אחד

ניר אורבך: פה אחד.

ניר אורבך: הצעת חוק פיצוי עסקים קטנים בשל אירועי איבה מתמשכים או מצב חירום כלכלי, התשפ"ב-2021, פ/2351/24 של חבר הכנסת יצחק פינדרוס.

ניר אורבך: המלצת הלשכה המשפטית היא להעביר לוועדת הכלכלה.

ניר אורבך: נשמעו הצעות במליאה להעביר את הצעת החוק לוועדת הבריאות.

ניר אורבך: מציעים להעביר לוועדת הכלכלה.

ניר אורבך: מי בעד?

ניר אורבך: ירים את ידו.

- דדון: שלושה.

- דדון: בעד ההצעה להעביר את הצעת החוק לוועדה – פה אחד

ניר אורבך: פה אחד.

ניר אורבך: אין יותר מצביעים פה.

ניר אורבך: הצעת חוק להגדלת שיעור ההשתתפות בכוח העבודה ולצמצום פערים חברתיים (מענק עבודה) (תיקון - גיל העובד), התשפ"א-2021, פ/1202/24 של חבר הכנסת יעקב אשר וקבוצת חברי הכנסת.

ניר אורבך: המלצת הלשכה המשפטית היא להעביר לוועדת הכספים.

ניר אורבך: נשמעו הצעות במליאה להעביר את הצעת החוק לוועדת העבודה והרווחה.

ניר אורבך: מציעים להעביר לוועדת הכספים.

ניר אורבך: מי בעד? ירים את ידו.

ניר אורבך: אני לבד מצביע?

ניר אורבך: חברת הכנסת שיר, חבר הכנסת הרצנו?

ניר אורבך: מי נגד?

ניר אורבך: 1 נגד.

ניר אורבך: בעד – 2

ניר אורבך: נמנעים – אין

ניר אורבך: עבר לוועדת הכספים.

ניר אורבך: הצעת חוק סיוע למשפחות ברוכות ילדים (תיקוני חקיקה), התשפ"א-2021, פ/1866/24 של חבר הכנסת משה אבוטבול וקבוצת חברי הכנסת.

ניר אורבך: המלצת הלשכה המשפטית היא להעביר לוועדת העבודה והרווחה.

ניר אורבך: נשמעו הצעות במליאה להעביר את הצעת החוק לוועדת הכספים.

ניר אורבך: מציעים להעביר לוועדת העבודה והרווחה.

ניר אורבך: חבר הכנסת אבוטבול, מקובל?

ניר אורבך: בסדר.

משה אבוטבול: אני לא יכול להצביע אבל בוודאי שאני - - -

ניר אורבך: מאה אחוז.

ניר אורבך: ארבעה.

ניר אורבך: בעד ההצעה להעביר את הצעת החוק לוועדה – פה אחד

ניר אורבך: פה אחד.

ניר אורבך: הצעת חוק צירוף משפחות נפגעי טרור כצד להליך המשפטי (תיקוני חקיקה), התשפ"א-2021, פ/921/24 של חבר הכנסת אוריאל בוסו וקבוצת חברי הכנסת.

ניר אורבך: המלצת הלשכה המשפטית היא להעביר לוועדת החוץ והביטחון.

ניר אורבך: נשמעו המלצות במליאה להעביר את הצעת החוק גם לוועדת החוקה, חוק ומשפט.

ניר אורבך: מצביעים להעביר לוועדת החוץ והביטחון.

ניר אורבך: מי בעד?

ניר אורבך: ירים את ידו.

- דדון: 4 בעד.

- דדון: בעד ההצעה להעביר את הצעת החוק לוועדה – פה אחד

ניר אורבך: פה אחד.

ניר אורבך: הצעת חוק מענה טלפוני אנושי לאזרח ותיק (תיקוני חקיקה), התשפ"א-2021, פ/236/24 של חברי הכנסת יעקב מרגי וינון אזולאי.

ניר אורבך: המלצת הלשכה המשפטית היא להעביר לוועדת כלכלה.

ניר אורבך: נשמעו הצעות במליאה להעביר את הצעות החוק גם לוועדה לביטחון הפנים.

ניר אורבך: יש פה הערה שיושב-ראש ועדת הכלכלה שלח מכתב וביקש להעביר את זה אליו.

ניר אורבך: אנחנו מציעים להעביר את זה לוועדת הכלכלה.

ניר אורבך: מי בעש?

ניר אורבך: ירים את ידו.

ניר אורבך: בעד ההצעה להעביר את הצעת החוק לוועדה – פה אחד

ניר אורבך: פה אחד.

ניר אורבך: הצעת חוק הגנת הצרכן (תיקון - פריסת תשלומים בעסקה מתמשכת), התשפ"א-2021, פ/1142/24 של חבר הכנסת ישראל אייכלר וקבוצת חברי הכנסת.

ניר אורבך: המלצת הלשכה המשפטית היא להעביר לוועדת הכלכלה.

ניר אורבך: נשמעו הצעות במליאה להעביר את זה גם לוועדת הכספים.

ניר אורבך: גם פה יש מכתב של יושב-ראש ועדת הכלכלה שמבקש להעביר אליו.

ניר אורבך: אנחנו נציע להעביר את זה לוועדת הכלכלה.

ניר אורבך: מי בעד? ירים את ידו.

ניר אורבך: בעד ההצעה להעביר את הצעת החוק לוועדה – פה אחד

ניר אורבך: פה אחד.

ניר אורבך: הצעת חוק משק החשמל (תיקון - גביית תשלומים), התשפ"א-2021, פ/228/24 של חבר הכנסת מיכאל מלכיאלי.

מיכאל מלכיאלי: אני רוצה לומר משהו בעניין הזה.

יצחק פינדרוס: אתה מצטרף לוועדה?

יצחק פינדרוס: קודם כל תודיע שאתה מצטרף.

מיכאל מלכיאלי: זה שהרב פינדרוס מנסה לגרור אותי פעם אחר פעם להיות כאן חבר ועדה, המזימה של פינדרוס לא מוצאת חן בעיניי.

מיכאל מלכיאלי: אני רוצה להגיד לך, הרב פינדרוס, אנחנו לא ניכנס לכאן לוועדה.

מיכאל מלכיאלי: זה אחד.

מיכאל מלכיאלי: דבר שני, אדוני היושב-ראש, אני בהחלט חושב שהחוק הזה צריך להתקדם.

מיכאל מלכיאלי: אני רוצה לשאול אותך.

מיכאל מלכיאלי: אתמול ראיתי כל מיני פרסומים של שר האוצר שהוא החליט לקצץ לציבור החרדי – כבר אגיד למה זה קשור לחוק הזה – בהרבה הרבה דברים.

מיכאל מלכיאלי: עכשיו, אין ספק שהחוק הזה, אנחנו גם במליאה נתקע אותו ונביא אותו לכאן.

מיכאל מלכיאלי: היות ואתה, אדוני היושב-ראש, הבעת את דעתך לא פעם נגד הגזרות של שר האוצר, האם אתה תעזור לנו יחד עם כל חברי הוועדה לתקוע את ההצעות שלו כאן בוועדה כדי לא יוכל להתקדם?

מיכאל מלכיאלי: למה זה קשור לחוק?

מיכאל מלכיאלי: זה מה שבאת לשאול אותי.

מיכאל מלכיאלי: החוק שאני מציע הוא חוק חברתי ואם אנחנו נעזור לקדם חוקים חברתיים אז תהיה אמירה של הוועדה שאנחנו נתקע חוקים שהם לא חברתיים.

מיכאל מלכיאלי: אדוני היושב-ראש, אשמח למענה בעניין הזה.

ניר אורבך: אני לא נוקט - - -

משה אבוטבול: אדוני היושב-ראש, חשמל, להזכירך, נצרך בכל בית ולא רק בבתים ערביים.

מיכאל מלכיאלי: קואליציה שנתנה חשמל בכמויות - - -

ניר אורבך: אני שמח.

ניר אורבך: הגעתי לכנסת ולא ידעתי, באמת אני אומר, עד כמה חברי הכנסת של ש"ס – ואני אומר את זה בלי ציניות – מסורים להתיישבות.

ניר אורבך: זה משמח אותי מאוד.

מיכאל מלכיאלי: אני מציע לך ללכת להתיישבות ולשאול אותם - - -

ניר אורבך: אני אומר את האמת.

משה אבוטבול: בניגוד אליו, אני לא מציע לך ללכת לשם.

משה אבוטבול: אתה בטח לא רוצה להתקבל שם בצורה לא נוחה.

משה אבוטבול: אני דואג לך - - -

ניר אורבך: חבר הכנסת אבוטבול, אני מכיר שם יותר אנשים ממך.

ניר אורבך: אל תדאג לי.

ניר אורבך: אתה עוד לפני שידעת - - -

משה אבוטבול: - - - מה שמחכה לך, עין לא ראתה אלוקים זולתך.

משה אבוטבול: מה שמחכה לך - - -

ניר אורבך: חבר הכנסת אבוטבול היקר, עוד לפני שידעת בכלל אם ההתיישבות היא במזרח או במערב, יש שם אנשים שאני מכיר.

ניר אורבך: אתה לא תקבע לי - - -

משה אבוטבול: - - - אולי תבוא כמו בנט, עם מסוק - - -

ניר אורבך: אני מוכן להבטיח לך שבהתיישבות - - -

משה אבוטבול: תבוא עם מסוק.

משה אבוטבול: לא כדאי לך להבטיח לי כי אתה יודע את האמת - - -

ניר אורבך: חבר הכנסת אבוטבול, בצעקות ובאינסטרומנטים קוליים אני לא יכול להתחרות בך.

ניר אורבך: אני גם לא אביא לפה - - -

יצחק פינדרוס: אני חוזר בי מהבקשה שיכנסו לוועדה.

ניר אורבך: אני מכבד את הוועדה ואת המליאה ואני לא - - - אל תשמור עליי - - -

משה אבוטבול: - - - איך הוא מגיב, הציבור - - -

ניר אורבך: תודה רבה לך.

ניר אורבך: להבדיל ממך - - -

משה אבוטבול: - - - אתה חבר בשדולת ארץ ישראל ואתה לא מגיע לסיורים - - -

ניר אורבך: להבדיל ממך, חבר הכנסת אבוטבול, אני לא משתמש באינסטרומנטים, אני לא אביא לפה חתולים ואני לא אעשה קולות של חתולים, לא פה ולא במליאה - - -

משה אבוטבול: - - - אתם בורחים כמו עכברים מהספינה שטובעת - - -

ניר אורבך: אני לא איילל כמו חתול - - -

משה אבוטבול: הספינה טובעת ואתם בורחים כמו עכברים.

ניר אורבך: בוא נעשה לך מבחן קצר: איך קוראים ליושב-ראש מזכירות עשהאל?

ניר אורבך: אתה יודע מה, עזוב את מזכירות עשהאל, איפה נמצאת עשהאל?

משה אבוטבול: איפה עשהאל?

ניר אורבך: כן.

ניר אורבך: איפה זה עשהאל?

ניר אורבך: איפה זה אביגיל?

ניר אורבך: בארץ ישראל.

ניר אורבך: חבר הכנסת אבוטבול, זה פשוט מביש.

ניר אורבך: זה מביש.

ניר אורבך: זה מביש.

משה אבוטבול: איפה זה מזרח ירושלים?

ניר אורבך: אתה לא יודע איפה היישובים האלה ואתה מדבר על התושבים?

משה אבוטבול: אתה נמצא - - - למה אתה לא בסיורים?

ניר אורבך: של השדולה?

ניר אורבך: כי שמו שאמרתי - - -

משה אבוטבול: - - - תשובה.

משה אבוטבול: הנה, יש פה - - -

ניר אורבך: כמו שאמרתי לך, את תוכנית העבודה שלי ביישובים ובזהות היהודית של המדינה, לא חבר הכנסת אבוטבול ולא חברת הכנסת סטרוק יקבעו לי - - -

משה אבוטבול: - - - רק אתה - - -

ניר אורבך: חבר הכנסת אבוטבול שזה מקרוב בא ולמד לאחרונה איפה זה ציר 60 ואיפה זה כביש 90 ומה זה כביש 55, לאחרונה הוא לומד את זה ובא לתת לי מוסר.

משה אבוטבול: - - - אשאל אותך שאלה: איפה זה - - -

ניר אורבך: אדוני היקר, אתה לא יודע - - -

משה אבוטבול: איפה זה בית ג'אלה?

ניר אורבך: איפה זה בית ג'אלה?

ניר אורבך: אתה לא יודע איפה זה עשהאל.

משה אבוטבול: בוא תגיד לי איפה זה חלחול.

ניר אורבך: אתה לא יודע איפה זה אביגיל.

משה אבוטבול: בוא תגיד לי איפה - - -

ניר אורבך: אתה לא יודע איפה זה שדה בועז.

משה אבוטבול: שמה הרבה יותר - - -

ניר אורבך: אתה בקושי יודע איפה זה קידה.

ניר אורבך: אם חס וחלילה מה שלא קרה, לא היית יודע איפה זה בכלל.

משה אבוטבול: - - - איפה זה חומש?

משה אבוטבול: איפה זה חומש?

ניר אורבך: מצחיק.

משה אבוטבול: תספר לנו איפה זה חומש.

ניר אורבך: לפני 15 שנה – איפה היית כשחומש - - - איך קוראים לארבעת היישובים בצפון השומרון חוץ מחומש?

משה אבוטבול: - - - שום דבר לא עשית.

משה אבוטבול: הנה, היום - - -

ניר אורבך: - - - של חומש.

ניר אורבך: שא-נור הוא מכיר - - -

משה אבוטבול: - - - הפכת להיות שמאלני - - -

ניר אורבך: - - - אתה לא יודע אפילו את השמות של היישובים, אז אתה אומר לי מה התושבים שלהם חושבים.

משה אבוטבול: - - - הבאת אותם להצביע עבורך וברחת - - -

ניר אורבך: אביעד, אני מתנצל שאתה עד לוויכוח כזה.

ניר אורבך: אני כועס על עצמי שאני נגרר בכלל לרמה הזאת.

משה אבוטבול: אתה לא נגרר.

משה אבוטבול: אתה נגרר אחרי - - -

יבגני סובה: די, די, אבוטבול.

יבגני סובה: די.

אורית סטרוק: ניר, אתה - - -

ניר אורבך: הוא לא יודע אפילו איפה זה - - -

קריאות: - - -

מיכל שיר סגמן: בסוף ניר החליט ללכת למקום שמחזק את ההתיישבות ולא למקום שמפנה את ההתיישבות.

מיכל שיר סגמן: למקום שלא מפנה את חברון, למקום שלא מפנה את חומש 5 פעמים, למקום שלא מזיז אנשים מהבית שלהם.

מיכל שיר סגמן: הוא נמצא בממשלה הזאת.

מיכל שיר סגמן: הוא לא נמצא בממשלה שיד אחת מדברת ימין ועושה שמאל.

משה אבוטבול: - - -

ניר אורבך: חבר הכנסת אבוטבול, אני קורא אותך לסדר בפעם הראשונה.

משה אבוטבול: - - -

ניר אורבך: אני קורא אותך לסדר פעם שנייה.

משה אבוטבול: הנשק הידוע.

ניר אורבך: אתה הראשון שמגיע לקריאה שנייה פה בוועדה.

ניר אורבך: הראשון.

משה אבוטבול: אני לא נבהל מזה.

ניר אורבך: ואתה תקבל תכף קריאה שלישית ותצא החוצה.

יוראי להב-הרצנו: לפחות השכלנו קצת על מפת היישובים.

ניר אורבך: גם חבר הכנסת אבוטבול השכיל עכשיו לראשונה על מפת היישובים.

ניר אורבך: חייב לציין.

משה אבוטבול: - - -

ניר אורבך: המלצת הלשכה המשפטית היא להעביר לוועדת כלכלה.

ניר אורבך: נשמעו הצעות במליאה להעביר את הצעת החוק לוועדת הכספים.

ניר אורבך: אנחנו על הצעת חוק בסעיף האחרון.

ניר אורבך: אנחנו נצביע להעביר לוועדת הכספים.

יצחק פינדרוס: לוועדת כלכלה.

ניר אורבך: אני רואה שמלכיאלי התעורר.

ניר אורבך: זה החוק שלו, אבל לא אכפת לו כנראה.

מיכאל מלכיאלי: כלכלה.

ניר אורבך: טוב.

ניר אורבך: אז נעביר את זה לוועדת כלכלה.

ניר אורבך: מי בעד?

ניר אורבך: ירים את ידו.

ניר אורבך: מי נגד?

- דדון: 3 בעד.

משה אבוטבול: בתקווה - - -

משה אבוטבול: בעד ההצעה להעביר את הצעת החוק לוועדה – 3

משה אבוטבול: נמנעים – אין

ניר אורבך: תודה רבה.

יוראי להב-הרצנו: אני מבקש לשים רביזיה על סעיף 12.

יוראי להב-הרצנו: על חוק סיוע למשפחות ברוכות ילדים.

ניר אורבך: בסדר גמור.

ניר אורבך: רביזיה של חבר הכנסת יוראי להב הרצנו.

ניר אורבך: בסדר גמור.

ניר אורבך: תודה רבה.

ניר אורבך: אנחנו חוזרים כעת לסעיף הראשון בסדר-היום: רביזיה על החלטות הוועדה בדבר קביעת ועדות לדיון בהצעות החוק הבאות: 1.

ניר אורבך: הצעת חוק יישובים ושכונות בהליכי הסדרה, התשפ"א-2021, פ/402/24 של חבר הכנסת יצחק פינדרוס; 2.

ניר אורבך: הצעת חוק יישובים ושכונות בהליכי הסדרה, התשפ"א-2021, פ/401/24 של חבר הכנסת מיקי מכלוף זוהר; 3.

ניר אורבך: הצעת חוק יישובים ושכונות בהליכי הסדרה, התשפ"א-2021, פ/400/24 של חברת הכנסת אורית סטרוק וקבוצת חברי הכנסת; 4.

ניר אורבך: הצעת חוק יישום תוכנית ההתנתקות ( תיקון - ביטול סעיפי הפינוי ושינוי שם החוק), התשפ"א-2021, פ/356/24 של חבר הכנסת מכלוף מיקי זוהר.

ניר אורבך: הרביזיה היא של חבר הכנסת פינדרוס, נכו?

- דדון: אכן.

ניר אורבך: חבר הכנסת פינדרוס.

ניר אורבך: ב-16 במאי הוחלט להעביר את הצעות החוק לוועדת החוקה, חוק ומשפט, וחבר הכנסת פינדרוס הגיש רביזיה.

יצחק פינדרוס: בכנסת הזאת הוקמו ועדות חדשות.

יצחק פינדרוס: חלק מהסיבות שהוקמו ועדות חדשות, כמובן בניגוד לכל נוהל וכל נוהג שהיה עד היום בכנסת, הוקמו הרבה ועדות חדשות.

יצחק פינדרוס: אבל אחת מהסיבות שהקימו ועדות חדשות היא שלא היה נוח שהמשטרה, למשל, המשרד לביטחון הפנים, יהיה תחת פיקוח של ווליד טאהא.

יצחק פינדרוס: אז לצורך הפרסונלי העבירו.

יצחק פינדרוס: לכן כשבאים פה בוועדה בהיתממות ואומרים שעמדת הלשכה המשפטית – ואני לא תוקף פה את הלשכה המשפטית, עורכת הדין ארבל - - -

קריאה: הפעם.

יצחק פינדרוס: אבל מבחינת עמדת הלשכה המשפטית גם לא צריך ועדה לביטחון פנים, אפשר בוועדת הפנים לדון בכל הנושאים של ביטחון הפנים, נכון?

יצחק פינדרוס: זאת העמדה המשפטית.

ארבל אסטרחן: לא.

ארבל אסטרחן: ברגע שהוקמה הוועדה - - -

יצחק פינדרוס: אבל לא צריך להקים ועדה בשביל זה כי יש ועדה שדנה בזה.

יצחק פינדרוס: ולכן אדוני, ההיתממות הזאת שאומרים: אנחנו מעבירים את זה לוועדת חוקה.

יצחק פינדרוס: נשארו שתי שאריות של מפלגות שמאל במדינת ישראל, אלה זוויות כאלה, אחת היא מפלגת העבודה, השנייה היא מפלגת מרצ, הם מנהלים את ועדת חוקה.

יצחק פינדרוס: ועכשיו מי הולך לבדוק ולקדם יישובים בהליכי הסדרה?

יצחק פינדרוס: אז למה לא העברתם את זה בכלל לוועדת הפנים?

יצחק פינדרוס: ווליד טאהא שטיפל בחוק החשמל שיטפל גם בהליכי ההסדרה ביישובים.

יצחק פינדרוס: זו פשוט היתממות.

יצחק פינדרוס: מעבירים את זה לוועדת חוקה ומה אתם רוצים?

יצחק פינדרוס: אלה ההליכים, אלה הכללים.

יצחק פינדרוס: אז תקימו ועדה להסדרת ההתיישבות או שתעבירו את זה לוועדה שמוכנה לטפל בזה.

יצחק פינדרוס: אתם יושעים מה?

יצחק פינדרוס: תעבירו את זה לוועדה של מיכל שיר.

יצחק פינדרוס: אני בעד.

יצחק פינדרוס: אני אומר את זה כבר עכשיו.

יצחק פינדרוס: תעבירו את זה לבן-אדם שהוא רלוונטי, בדיוק כמו שאתם לא מעבירים לווליד טאהא את ביטחון הפנים מסיבותיכם – אני לא יודע למה, אתם כנראה גזענים – מבחינתי שהוא ידון.

יצחק פינדרוס: אני בעד שהוא ידון, אבל צריכה להיות בוועדה לביטחון הפנים.

יצחק פינדרוס: אני בעד שווליד טאהא ידון, אבל אתם לא נוח לכם עם זה.

אורית סטרוק: מיכל שיר תעשה לזה טיפול אוהב.

אורית סטרוק: אין לה - - -

יצחק פינדרוס: ניר, זה להיתמם כי זה לקבור את החוק.

יצחק פינדרוס: כולם יודעים, זה לקבור - - -

שמחה רוטמן: לא היית פה, הרב פינדרוס - - -

יצחק פינדרוס: זה לקבור את ארבע הסעיפים האלה.

שמחה רוטמן: הוא הסביר לנו הכול by the book.

שמחה רוטמן: אין שום מניע נסתר.

שמחה רוטמן: רק אנחנו צריכים לחזור בתשובה.

יצחק פינדרוס: המשמעות של הוועדה הזאת, ולכן הגשתי רביזיה, המשמעות של ההחלטה על 1, 2,3 ו-4 היא משמעות של קבורת חמור.

ארבל אסטרחן: 4 עבר לחוץ וביטחון.

ארבל אסטרחן: אנחנו מדברים עכשיו רק על 1 עד 3.

יצחק פינדרוס: גם שם צריך רחמי שמים.

יצחק פינדרוס: תעבירו את זה למיכל שיר או בוועדת הכנסת.

יצחק פינדרוס: אני אומר לך בכנות, או שתשאיר את זה בוועדת הכנסת או שתעביר את זה לוועדה של מיכל שיר.

יצחק פינדרוס: אבל אתה לא יכול להעביר את זה לוועדת חוקה ולצפות שיהיה שם דיון אינטליגנטי - - -

אורית סטרוק: לא.

אורית סטרוק: הוא לא מצפה.

שמחה רוטמן: הוא לא מצפה.

אורית סטרוק: הוא לא מצפה.

אורית סטרוק: הוא רוצה לקבור את זה - - - ההתיישבות הצעירה - - -

שמחה רוטמן: - - - מטרתו הושגה - - -

ניר אורבך: אורית, את הגשת רביזיה?

אורית סטרוק: לא.

אורית סטרוק: אתה רוצה, תוציא אותי.

ניר אורבך: אני אוציא אותך.

אורית סטרוק: אז תוציא אותי כי אני צועקת ואתה רוצה לקבור את ההתיישבות הצעירה קבורת חמור אצל גלעד קריב.

ניר אורבך: - - - אני מבקש שתעצרי.

אורית סטרוק: זה מה שאתה רוצה במקום לתת למיכל שיר - - -

ניר אורבך: אני רוצה להגיד מילה אחת לפני שאנחנו מצביעים - - -

אורית סטרוק: - - - ביד אוהבת ותקדם אותם.

אורית סטרוק: אתה יודע, ניר, לפני חצי שנה - - -

ניר אורבך: חברת הכנסת סטרוק, אל תצעקי.

ניר אורבך: זה לא עוזר.

ניר אורבך: זה לא יעשה את זה יותר מוצדק.

שמחה רוטמן: ניר, אתה יודע שאתה לא בסדר.

שמחה רוטמן: למה אתה עצבני?

שמחה רוטמן: אתה יודע שאתה לא בסדר.

שמחה רוטמן: קברת את החוק הזה שנה ועכשיו נתת אותו לוועדה שתקבור אותו עוד שנה.

שמחה רוטמן: אתה יודע את זה.

שמחה רוטמן: למה אתה עושה כאילו?

שמחה רוטמן: אתה יודע שזו המציאות.

אורית סטרוק: - - - ואחר כך תיתן להם חשמל ובמקביל ניתן למאחזים של אבו מאזן חשמל.

אורית סטרוק: ככה אתה מתייחס אליהם ואתה גורם - - -

ניר אורבך: ההתיישבות הצעירה, בעזרת השם, על אפך ועל חמתך תתחבר לחשמל ואני יודע שאת מתה שזה לא יהיה.

ניר אורבך: את מתה שזה לא יהיה.

אופיר סופר: - - - למאחזים של אבו מאזן, נכון?

ניר אורבך: את מתה שזה לא יהיה.

אופיר סופר: לא נכון.

ניר אורבך: כמו שרציתם לראות – אל תגידי לי לא נכון – כמו שרציתם לראות באביתר פינוי וכמו - - -

שמחה רוטמן: ניר, אתה - - -

קריאות: - - -

אורית סטרוק: - - - איזו מסכת לומדים באביתר?

אורית סטרוק: - - -

ניר אורבך: - - - את רשמת לי דברים שאת ידעת שהם לא נכונים - - -

שמחה רוטמן: ניר, איפה אביתר?

שמחה רוטמן: ניר, פעלת – איפה אביתר?

שמחה רוטמן: בוא נשב לפגישה עם כוס קפה באביתר - - -

אורית סטרוק: - - - קבורת חמור - - -

קריאות: - - -

משה אבוטבול: - - - יש חיבור מים - - - חוץ וביטחון - - -

קריאות: - - -

משה אבוטבול: - - - זו ארץ ישראל מבחינתנו.

משה אבוטבול: אל תנסה לבלבל את המוח - - -

אורית סטרוק: - - - הרפורמי - - -

קריאות: - - -

משה אבוטבול: - - - בשעה 12:30 תגיע לחוץ וביטחון, מחברים את המים לאבו מאזן.

משה אבוטבול: תגיע ב-12:30.

משה אבוטבול: אני מגיע יותר ממך לשדולה.

משה אבוטבול: תתבייש, חצוף כי אתה - - -

ניר אורבך: - - - ראש עיר של בית שמש בא לפה ולא יודע מה זה - - -

קריאות: - - -

ניר אורבך: - - - אני עובר להצבעה - - -

קריאות: - - -

משה אבוטבול: - - - אתה שאלת אותי שאלה - - -

ניר אורבך: לא שאלתי אותך שאלה.

משה אבוטבול: פנית אליי, הזכרת את השם שלי, תקבל תשובה.

ניר אורבך: עכשיו תסיים.

משה אבוטבול: - - - אתה הזכרת אבוטבול - - -

ניר אורבך: חבר הכנסת אבוטבול, פעם שלישית.

ניר אורבך: תוציאו אותו בבקשה.

משה אבוטבול: אמרת אבוטבול – בשעה 12:30 מחכים לך.

משה אבוטבול: אבו מאזן, תחבר את המים - - -

ניר אורבך: - - - את היללות של החתול שלך - - -

שמחה רוטמן: - - - טיעון חלש, אתה מרים את הקול - - - ניר, הטיעון שלך חלש, אז אתה מרים את הקול ומתעצבן?

שמחה רוטמן: מה קרה?

משה אבוטבול: - - - לא מסוגל להתמודד איתנו.

משה אבוטבול: לך תתמודד - - -

ניר אורבך: איתנו?

ניר אורבך: הם בכלל לא יודעים מי אתה שם בהתיישבות - - - צריך אוטובוס של השדולה כדי להגיע לשם.

ניר אורבך: איתנו, הוא אומר לי.

ניר אורבך: - - - (חבר הכנסת משה אבוטבול יוצא מאולם הוועדה.

ניר אורבך: )

שמחה רוטמן: ניר, עם האוטובוס של השדולה הגענו לאביתר, לא ראינו את הישיבה - - -

אורית סטרוק: - - - לא ראינו.

אורית סטרוק: אנחנו לא יודעים איזה ספר לומדים עכשיו בישיבה באביתר.

ניר אורבך: אני מברך אתכם על הצטרפות של חבר יקר שהשדולה - - - - - -

אורית סטרוק: רק לידיעתך - - -

ניר אורבך: חוצפה שאין כדוגמתה, ואת אורית, את יודעת את זה - - -

שמחה רוטמן: לידיעתך, הוא מאמץ יישוב.

שמחה רוטמן: הוא אימץ יישוב.

שמחה רוטמן: איפה היישוב שאתה אימצת?

שמחה רוטמן: מה קורה איתו?

שמחה רוטמן: יש לו חשמל?

שמחה רוטמן: ניר, אתה אימצת יישוב מההתיישבות הצעירה?

ניר אורבך: אני אימצתי יישוב.

שמחה רוטמן: יש לו חשמל?

ניר אורבך: כן.

שמחה רוטמן: יש לו מים?

ניר אורבך: יהיה לו חשמל, בעזרת השם, הרבה לפני שאתה ואורית תתחילו בכלל לדאוג להם.

שמחה רוטמן: - - - כשאתה תחבר את הערבים שלידו, שנבנו שלא כחוק כדי להשתלט על שטח, אז תיתן לו חשמל.

שמחה רוטמן: מה שנקרא, על הדרך, בזכות הערבים.

אורית סטרוק: אתה קובל את ההתיישבות הצעירה קבורה רפורמית אצל גלעד קריב - - -

ניר אורבך: מי בעד הרביזיה?

ניר אורבך: ירים את ידו.

אורית סטרוק: - - - ההתיישבות הצעירה - - -

ניר אורבך: - - - הסיסמאות שלך כבר יצאו מכול - - - מי נגד?

ניר אורבך: בעד הרביזיה – מיעוט

ניר אורבך: נמנעים – אין

ניר אורבך: הרביזיה נפלה.

ניר אורבך: תודה רבה לכם.

יצחק פינדרוס: רביזיה על כל הסעיפים ככה?

יצחק פינדרוס: אתה לא צריך עוד 3 הצבעות?

ניר אורבך: גם הצעת חוק יישום תוכנית ההתנתקות (תיקון - ביטול סעיפי הפינוי ושינוי שם החוק), התשפ"א-2021, פ/356/24 של חבר הכנסת - - -

קריאות: - - -

ניר אורבך: תקשיבו רגע ותבינו.

שמחה רוטמן: אה, על שלושתם.

ניר אורבך: שלושתם היו באותו נושא.

ניר אורבך: עכשיו על הרביעי.

ניר אורבך: חבר הכנסת פינדרוס, בבקשה.

יוראי להב-הרצנו: אני לא מצליח להבין מה קורה פה.

יוראי להב-הרצנו: אפשר בבקשה שקט?

יוראי להב-הרצנו: רוטמן, לך יש בעיות של קשב.

יצחק פינדרוס: עכשיו אנחנו בסעיף 4?

- דדון: כן.

יצחק פינדרוס: ניר, אומר לך עוד פעם בכנות, זו היתממות.

יצחק פינדרוס: תשאיר את זה פה בוועדה אצלך או כל ועדה אחרת כמו של מיכל שיר, של מפלגות שיודעות איפה זה עשהאל.

יצחק פינדרוס: אני מקבל את מה שאמרת לאבוטבול.

יצחק פינדרוס: צריך מפלגה שיודעת איפה זה עשהאל בשביל לדון על זה.

יצחק פינדרוס: אתה לא יכול לתת את זה למפלגה שלא יודעת איפה זה עשהאל או לא נעים להגיד, יודעת את זה מהצד השני כי רם בן ברק מכיר את זה מהצד השני, הוא מכיר את הצד הפלסטיני של עשהאל, שהם ידונו על החוק הזה.

יצחק פינדרוס: אתה אמרת דברי טעם קודם.

יצחק פינדרוס: אדם שמדבר על ההתיישבות צריך להכיר אותה, לכן זה צריך להיכנס או אליך או למיכל, לוועדה שתדון על זה ולא לוועדה שלא תדון על זה.

יצחק פינדרוס: הרי ברור לך שזו ועדה שלא תקדם את העניין הזה, לא תנהל דיון דמוקרטי וענייני על הדבר הזה.

יצחק פינדרוס: לקבור את זה, אני לא חושב שאתה רוצה להיות חלק מהקבורה של הדבר הזה, אני בטוח שלא כי אתה לא מתפלל שזה לא יקרה.

יצחק פינדרוס: אמרת לאורית שהיא התפללה - - - יפונה, אתה מתפלל הפוך, אז אתה לא רוצה שזה לא יקרה, אז למה אתמה מוכן להעביר את זה לשם?

יצחק פינדרוס: תעביר את זה לוועדה אחרת.

אורית סטרוק: אתה מקבל את הלשון הרע עליי?

יצחק פינדרוס: לא.

יצחק פינדרוס: אני מקבל לפחות עליו שהוא לא מתפלל.

אורית סטרוק: תגיד לו שהוא טעה ביחס אליי.

ניר אורבך: ממתי מפריע לך לשון הרע?

ניר אורבך: ממתי מפריע לך לשון הרע?

שמחה רוטמן: לשון הרע שלך.

שמחה רוטמן: לשון הרע שלך, ניר.

ניר אורבך: הבנתי.

שמחה רוטמן: הלשון הרע שלך, ניר, מפריעה לה.

שמחה רוטמן: יש בעיה קטנה - - -

ניר אורבך: הבנתי.

ניר אורבך: כרגיל - - - כל דבר - - -

שמחה רוטמן: - - - לשון הרע שלך הוא בגדר הוצאת שם רע.

אורית סטרוק: - - - כולל החברה שלך - - -

ניר אורבך: אני מעריך מאוד, חבר הכנסת פינדרוס, כולל בקשות לדיונים שביקשנו מיושב-ראש ועדת חוץ וביטחון רם בן ברק בנושאים שקשורים להתיישבות, כולל דברים שביקשה גם חברת הכנסת סטרוק - - -

אורית סטרוק: הנה, למשל - - -

יצחק פינדרוס: אז אתה חושב - - -

שמחה רוטמן: היום יהיה דיון על ההתיישבות הערבית - - -

אורית סטרוק: - - - מים להתיישבות הערבית, למאחזים של אבו מאזן.

אורית סטרוק: זה תוך פחות משבוע הוא קבע.

אורית סטרוק: אבל הדיון - - -

יצחק פינדרוס: - - -

שמחה רוטמן: - - - אפשר התייעצות סיעתית?

שמחה רוטמן: אפשר התייעצות סיעתית, אדוני היושב-ראש?

יצחק פינדרוס: גם על הרפורמה יהיה - - -

ניר אורבך: בשעה 11:45 חוזרים.

ניר אורבך: יוצאים להתייעצות סיעתית, חוזרים ב-11:45.

ניר אורבך: אנחנו ממשיכים, חבר הכנסת רוטמן, הטעית אותי.

ניר אורבך: לא נורא, אני לוקח על עצמי את זה.

ניר אורבך: שיגישו בג"ץ.

ניר אורבך: הוא הטעה אותי, בגלל זה - - - חבר הכנסת רוטמן, התבלבלתי וחשבתי - - -

שמחה רוטמן: נראה לי שגם פינדרוס יבקש.

ניר אורבך: לא.

ניר אורבך: אתה אל תדאג לאחרים.

שמחה רוטמן: אם אתה לא תיתן, אז - - -

ניר אורבך: חוזרים לדיון.

ניר אורבך: מי בעד הרביזיה?

ניר אורבך: ירים את ידו.

ניר אורבך: מי נגד?

ניר אורבך: בעד הרביזיה – מיעוט

ניר אורבך: נמנעים –אין

ניר אורבך: הרביזיה נפלה.

ניר אורבך: אנחנו עוברים כעת לסעיף האחרון בסדר-היום: בקשת הממשלה להקדמת הדיון בהצעת חוק המכר (דירות) (תיקון מס' 9), התשפ"ב-2022, מ/1548 לפני הקריאה הראשונה.

ניר אורבך: ינמקו נציגי משרד הבינוי והשיכון אביעד פרידמן, מנכ"ל המשרד ואפשרת היועצת המשפטית, בבקשה.

אביעד פרידמן: אני אסביר במה מדובר.

אביעד פרידמן: לפני זה אני אגיד שהיום יום חשוב: סיימנו את פרק הערל בדף יומי, אנחנו מתחילים את אלו מותרות.

אביעד פרידמן: אם הייתם צועקים פחות זה היה עוזר לי להכין את המשנה הראשונה.

אביעד פרידמן: אנחנו לומדים בשבוע האחרון, אורית, כל יום בשיעור שאני מעביר, פותחים אותו לרפואת ידידיה.

אביעד פרידמן: עם זה פותחים את הדף היומי ב-05:30 כשאני מלמד כל יום, לכן כשאני רואה אותך, אני ישר חושב על זה.

אביעד פרידמן: אז רק שיחלים ורפואה שלמה.

אביעד פרידמן: חוק המכר.

אביעד פרידמן: היום במדינת ישראל כל קונה דירות, לא משנה מי הוא ומה הוא, מחיר הדירה שלו מרגע שנמכרה הדירה, מוצמד למדד תשומות הבנייה.

אביעד פרידמן: זה עבר בחוק טרומי בשיתוף פעולה של חברי הכנסת קושניר וסמוטריץ'.

אביעד פרידמן: עכשיו אימצנו את הנושא הזה.

אביעד פרידמן: אני חושב שזה חוק מאוד מאוד חשוב ונוגע לכל בעל דירה.

אביעד פרידמן: זה חוסך לו הרבה מאוד כסף.

אביעד פרידמן: היום זה מוצמד.

אביעד פרידמן: גם מחיר הקרקע, גם הרווח של הקבלן, גם עורכי הדין, הכול מוצמד למדד תשומות הבנייה והמשמעות בפועל היא תוספת של עשרות אלפי שקלים לכל רוכש דירות בלי סיבה.

אביעד פרידמן: זה מכה במיוחד את האנשים שזוכים במחיר מטרה או מחיר למשתכן כי לוקח מספר שנים רב עד שאנשים מגיעים אחר-כך לקבל את הדירה שלהם וכל השנים האלה הם משלמים תוספת מחיר על מחיר הדירה שלהם בלי הצדקה, מצב שהוא בלתי נסבל.

אביעד פרידמן: בנוסף לזה, תופתעו לשמוע היום שכל רוכש דירה במדינת ישראל משלם 5,000 שקל לעורך דין של המוכר, כמובן בלי סיבה.

אביעד פרידמן: ובנוסף לזה, 5,000 השקל האלה מוצמדים למדד תשומות הבנייה, אחר-כך במשך 4 שנים או 5 שנים הוא ימשיך לשלם ולשלם וכן הלאה.

אביעד פרידמן: ואותו דבר גם כאשר רוכש חלילה מאחר, אז ריבית הפיגורים שלו עולה בצורה בלתי אפשרית על-ידי הקבלן.

אביעד פרידמן: אבל אם קורה הפוך, אז זה כמובן מוגבל.

אביעד פרידמן: כל הדברים האלה נועדו לתיקון המצב.

אביעד פרידמן: אנו מבקשים את הפטור.

אביעד פרידמן: מאוד חשוב לנו הקידום של זה.

אביעד פרידמן: כל יום שהחוק הזה לא עובר, המשמעות היא עוד עשרות אלפי שקלים לכל אחד מרוכשי הדירות.

אביעד פרידמן: פשוט עשרות אלפי שקלים שיוצאים מהכיס של כל אחד מהדיירים שלנו.

אביעד פרידמן: אין דרך להסביר את זה חוץ מבל תשחית.

אביעד פרידמן: יש קבוצות אינטרסנטים גדולות שמתנגדות לנושא הזה כמובן כי הן מרוויחות מזה לאורך שנים.

אביעד פרידמן: אתם יכולים לראות את זה במאזנים של שהם מפרסמים בבורסה, כמה הם מרוויחים מזה.

אביעד פרידמן: אני רואה את התועלת בזה כבר הבוקר כשאני רואה כבר מודעות של חברות קבלניות שמפרסמות שהם מוכרים את הדירה בלי הצמדה למדד.

אביעד פרידמן: כלומר, אנחנו רואים שאפשר גם בלי להצמיד לראות את הדברים האלה.

אביעד פרידמן: כל מי שחפץ בישוב הארץ ובבניית הארץ ובזה שתושבי הארץ יוכלו לקנות דירות בזול, אני בטוח שיתמוך בנושא הזה.

אביעד פרידמן: זה לא נושא פוליטי.

אפרת פרוקצ'יה: לגבי הדחיפות בהעברת החוק, המדד עולה בכל חודש, מדד תשומות הבנייה, בכאחוז לאורך חיי החוזה.

אפרת פרוקצ'יה: הרי בסופו של יום הרי התשלומים נוגעים לאורך חיי חוזה של 3 עד לפעמים 5 שנים.

אפרת פרוקצ'יה: מדובר ב-10% ואף יותר ממחיר הדירה שבעצם אנחנו קובעים שחלק ממנו הקבלן לא יוכל להצמיד למדד תשומות הבנייה.

אפרת פרוקצ'יה: זה יהיה חיסכון לרוכש.

אפרת פרוקצ'יה: ומאחר שתיקוני חקיקה בדרך חלים על חוזים חדשים, כל מי שלא יחתום הסכמים בקרוב, בעצם החוק הזה לא יחול עליו ולכן חשוב לנו.

אפרת פרוקצ'יה: עוד דבר שחשוב להגיד במעמד הזה.

אפרת פרוקצ'יה: לחוקים האלה יש השפעה דרמטית על השוק.

אפרת פרוקצ'יה: כמו שאנחנו יודעים, שוק הדיור ומחירי הדיור כרגע הם מבחינת סדרי עדיפויות, בראש סדרי העדיפויות של הממשלה.

אפרת פרוקצ'יה: הדבר האחרון שאנחנו רוצים הוא לייצר אי-ודאות בשוק ולכן חוקים מעין אלה חשוב שייכנסו לתוקף, יעברו מהר ויכנסו תוקף באופן מהיר כדי לזעזע את השוק כמה שפחות, כדי שתהיה ודאות כמה שיותר מהר ולכן החשיבות בהעברת החקיקה הזאת באופן מהיר ומיידי.

ניר אורבך: תודה רבה.

ניר אורבך: חבר הכנסת פינדרוס, ואחר-כך – חברת הכנסת סטרוק.

יצחק פינדרוס: אני חושב שזה חוק טוב.

יצחק פינדרוס: דיברנו על זה גם במליאה ואני חושב שזה דבר נכון.

יצחק פינדרוס: לא יודע מה עמדת האופוזיציה בעניין הזה, אבל אני מזכיר – שלחתי לך גם מכתב בעניין הזה – גם ההצמדה צריך שתהיה עם היתר מכירה.

יצחק פינדרוס: הפניה של בית הדין בעניין הזה, אני מקווה שהוא ייענה.

קריאה: לא שומעים אותך.

יצחק פינדרוס: על הנושא של הריבית.

יצחק פינדרוס: שלחתי לך על הנושא של היתר העסקה בריבית בחוק מכר.

אביעד פרידמן: זה לא בחוק המכר, זה בתקנות של מחיר מטרה.

אביעד פרידמן: הכנסנו את הנושא.

אביעד פרידמן: הזה פנינו לחברות – 95% מהחברות בינתיים הגיבו שהן מוכנות להכניס את הנושא.

אביעד פרידמן: יש עוד כ-5% מהחברות שרוצות הסברים בתוך הדברים האלה כי בסוף זה נמצא לא בתקנות למעלה אלא בין בין המוכר לחברה.

אביעד פרידמן: אבל החברות מוכנות להכניס את זה.

יצחק פינדרוס: אמרתי חוק מכר כי פה אתה מגדיר להם את הריבית.

אביעד פרידמן: פה אני עוצר את זה.

יצחק פינדרוס: אתה מוריד.

יצחק פינדרוס: לא משנה.

אביעד פרידמן: אני חותך את זה.

יצחק פינדרוס: אבל ריבית נמוכה או גבוהה היא אותה ריבית.

אביעד פרידמן: לא תהיה ריבית כי זה נחתך הוא לא יכול להצמיד את זה.

יצחק פינדרוס: אתה מצמיד אותו - - -

אביעד פרידמן: אני לא מאפשר להצמיד את זה.

אביעד פרידמן: זה פותר את בעיית הריבית.

אביעד פרידמן: אין הצמדה למדד.

יצחק פינדרוס: אתה מצמיד למדד הרגיל ולא למדד הבנייה.

אביעד פרידמן: לא.

אביעד פרידמן: אני לא נותן.

אביעד פרידמן: אני נותן להצמיד רק את התשומות.

אביעד פרידמן: אני לא נותן להצמיד את מחיר הקקרע ואת הדברים האלה.

יצחק פינדרוס: לכן אתה מצמיד.

יצחק פינדרוס: עדיין יש ריבית.

אביעד פרידמן: עדיין יש ריבית שצריך להכניס וזה בכל מקרה מתבצע בתוכו.

אביעד פרידמן: אני אומר לך בגלוי ש-5% מהחברות עדיין מתנגדות מסיבה כזאת או אחרת.

אביעד פרידמן: גם בזה אנחנו מנסים לטפל.

יבגני סובה: אתה מדבר לא רטרואקטיבית.

יבגני סובה: אתה מדבר על העסקאות שייחתמו.

אביעד פרידמן: לצערי, אני לא יודע לעשות את זה רטרואקטיבית.

אביעד פרידמן: אם היינו יודעים לעשות את זה רטרואקטיבית, היינו משמחים מאוד את ציבור הדיירים.

ניר אורבך: חברת הכנסת סטרוק ביקשה את רשות הדיבור.

אורית סטרוק: תודה רבה, אדוני היושב-ראש.

אורית סטרוק: קודם כל, אביעד, מאוד ריגשת אותי שאמרת שאתם מקדישים את הלימוד של הדף היומי לרפואה הבן שלי ואני ממש ממש מודה לך על זה מכל הלב באמת.

אורית סטרוק: דבר שני, אתה יודע שהחוק הזה הוא חוק טוב ואנחנו בעד החוק הזה.

אורית סטרוק: יש בעיה עם החוק.

אורית סטרוק: הבעיה שאתם כרגע – אתה והשר שלך והיושב-ראש ואנשים נוספים בקואליציה – אתם כרגע יושבים על הכתפיים של אנשים שהם בעד הפגיעה בבן שלי ובנכדים שלי.

אורית סטרוק: ברגע שהמחבלים שפגעו בבן שלי ובנכדים שלי ייתפסו, הם ילכו לבקר אותם בבית הכלא, הם קוראים להם כבר היום לוחמי חופש - - -

אביעד פרידמן: אורית, אני לא עוסק בעולמות האלה.

אורית סטרוק: אביעד, אני לא הפרעתי לך.

אורית סטרוק: אתה יודע כמה שאני אוהבת אותך באופן אישי ואתה חבר טוב.

אורית סטרוק: אין שום דבר נגדך.

אורית סטרוק: אבל המצב הזה שבו אתה וזאב אלקין שהוא גם חבר טוב שלי ואחרים שהם גם חברים טובים שלי, איילת וגדעון ואחרים, אתם כרגע אפילו לא יושבים על הכתפיים של המחבלים האלה.

אורית סטרוק: אתם מונשמים מפה לפה מהפה המסריח שלהם.

אורית סטרוק: וזה מצב שאנחנו לא יכולים להמשיך לתת לו לקרות כשבכבישי ארצנו, עזוב את הבן שלי שזרקו עליו אבנים ובחסדי השם הוא ניצל, אבל יומיים אחר כך ירו בצומת זיף על שכן אחר שלנו וגם הוא בחסדי השם ניצל, וכן הלאה על זו היה דרך, ואתם מונשמים מפה לפה על-ידי אנשים – אני יודעת שאתה לא פוליטיקאי, אבל אתה כרגע זה שמציג – על-ידי אנשים שקוראים למחבלים האלה לוחמי חופש ופועלים בעדם.

אורית סטרוק: זה מצב שמדינת ישראל לא יכולה להיות בתוכו.

אורית סטרוק: לא יכולה.

אורית סטרוק: צריך להחליף את הממשלה הזו מהר.

אורית סטרוק: אפשר היום להקים ממשלה בלי מחבלים, בלי תומכי מחבלים, בלי אנשים שרוצים להפוך את מדינת ישראל למדינת שני לאומיה, כל אזרחיה ואלף מחבליה ולהעביר את החוק הזה ועוד הרבה חוקים טובים אחרים.

אורית סטרוק: תודה.

ניר אורבך: חברת הכנסת סטרוק, תודה רבה.

יבגני סובה: אני חושב שהרבה אנשים, בעיקר זוגות צעירים, שרכשו דירות במחיר למשתכן ועדיין הפרויקט הזה איכשהו עובד, אני חושב שהם האוכלוסייה הכי נפגעת כרגע מהעלייה במדד תשומות הבנייה.

יבגני סובה: פניתי גם לשר השיכון ואמרתי שאולי אנחנו נשקול אפשרות שאנחנו נשב ונראה כמה אנשים פה נפגעו ואיך אפשר לעצור את הטירוף הזה.

יבגני סובה: כי זה לא הגיוני שאתה רוכש דירה ואז כעבור שנה וחצי-שנתיים כל ההנחה שלך היא פשוט מתאדה בגלל העלייה בתשומות הבנייה ביחס למחיר הדירה משום שהקבלן לא מוכן לקחת את כל הסכום מלכתחילה, הוא רוצה לקבל את הסכומים לפי חתימת החוזה.

יבגני סובה: הוא לא רוצה שעכשיו תשלם לו מראש.

יבגני סובה: בן-אדם אומר:

יבגני סובה: אני מוכן לקחת משכנתא ולשלם מראש כי הסכומים שאני אשלם לפי המשכנתא יהיו נמוכים מתשומות הבנייה.

יבגני סובה: הם לא מוכנים, לא רוצים.

ניר אורבך: חבר הכנסת סובה, הבהרת את הנקודה.

יבגני סובה: אני חושב שצריך לשבת ולדבר על זה.

ניר אורבך: תודה רבה.

יבגני סובה: בשביל מה אנחנו פה?

יבגני סובה: אנחנו פה בשביל להעלות את הסוגיות האלה.

אביעד פרידמן: אתה מאוד צודק.

אביעד פרידמן: אם הייתי מוצא דרך משפטית לעבוד רטרואקטיבית, הייתי שמח.

אביעד פרידמן: אין לי דרך משפטית לעשות את זה.

יבגני סובה: יש לך דרך לחשוב על הפיצויים.

יבגני סובה: בוא נחשוב איך אנחנו - - -

ניר אורבך: חבר הכנסת סובה, זה לא דיון מהותי עכשיו.

ניר אורבך: אתה צודק ואני בהחלט מציע שתנסה לגבש איזושהי ישיבה פנימית כדי לראות מה אפשר לעשות עם שר האוצר.

יבגני סובה: אין בעיה.

יבגני סובה: במסגרת הוועדות אפשר.

ניר אורבך: בסדר גמור.

ניר אורבך: אנחנו נעבור כעת להצבעה.

ניר אורבך: מי בעד בקשת הממשלה להקדים דיון?

ניר אורבך: ירים את ידו.

ניר אורבך: בעד הצעת הממשלה – פה אחד

ניר אורבך: פה אחד.

ניר אורבך: רק כלפי הקריאה הראשונה.

ניר אורבך: פה אחד.

ניר אורבך: לגבי הרביזיה, אנחנו נודיע בהמשך היום את מועד הדיון בה.

ניר אורבך: תודה רבה.

ניר אורבך: אני נועל את הישיבה.